CELEX: 62020TN0727
Language: fi
Date: 2020-12-07 00:00:00
Title: Asia T-727/20: Kanne 7.12.2020 – Kirimova v. EUIPO

3.5.2021   
            
            
               FI
            
            
               Euroopan unionin virallinen lehti
            
            
               C 163/36
            
         
      Kanne 7.12.2020 – Kirimova v. EUIPO
      (Asia T-727/20)
      (2021/C 163/49)
      Oikeudenkäyntikieli: englanti
      
         Asianosaiset
      
      
         Kantaja: Nigar Kirimova (München, Saksa) (edustaja: asianajaja A. Parassina)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa EUIPO:n pääjohtajan 30.9.2020 tekemän riidanalaisen päätöksen;
               
            
                  —
               
               
                  määrää EUIPO:n vapauttamaan kantajan kansalaisuutta koskevasta vaatimuksesta Euroopan unionin tavaramerkistä 14.6.2017 annetun asetuksen (EU) 2017/1001 (1) 120 artiklan 4 kohdan b alakohdan nojalla;
               
            
                  —
               
               
                  määrää EUIPO:n merkitsemään kantajan ammattimaisten edustajien luetteloon Euroopan unionin tavaramerkistä annetun asetuksen 120 artiklan nojalla;
               
            
                  —
               
               
                  velvoittaa EUIPO:n korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii kanteellaan unionin yleistä tuomioistuinta kumoamaan EUIPO:n pääjohtajan 30.9.2020 tekemän päätöksen nro ER 93419-2020, joka koskee kantajan hakemusta hänen merkitsemisekseen ammattimaisten edustajien luetteloon Euroopan unionin tavaramerkistä annetun asetuksen 120 artiklan nojalla ja kyseisen asetuksen 120 artiklan 4 kohdan b alakohdassa tarkoitetun poikkeuksen soveltamiseksi.
      Kantaja vetoaa kanteensa tueksi viiteen kanneperusteeseen.
      
                  1)
               
               
                  Ensimmäisen kanneperusteen mukaan oikeusvarmuuden periaatetta on loukattu.
               
            
                  2)
               
               
                  Toinen kanneperusteen mukaan Euroopan unionin tavaramerkistä annetun asetuksen 120 artiklan 4 kohtaa on loukattu, koska sitä ei ole tulkittu ja sovellettu Euroopan unionin perusperiaatteiden ja perustavanlaatuisen syrjintäkiellon valossa.
               
            
                  3)
               
               
                  Kolmannen kanneperusteen mukaan hyvän hallinnon periaatetta on loukattu harkintavaltaa väärin käyttämällä.
               
            
                  4)
               
               
                  Neljännen kanneperusteen mukaan Euroopan unionin tavaramerkistä annetun asetuksen 94 ja 97 artiklaa on rikottu, koska on loukattu oikeutta tulla kuulluksi.
               
            
                  5)
               
               
                  Viidennen kanneperusteen mukaan kantajan asiaa tukevaa näyttöä on arvioitu virheellisesti.
               
            
         (1)  EUVL 2017, L 154, s. 1.